cyanic-selkie/wikianc huggingface dataset:
Aleks Şibutani
2012–2013-cü illər: Növbəti uğursuz mövsüm
Daha sonra Şibutani cütlüyü, 22–25 noyabrda Yaponiyanın Miyaqi şəhərinin ev sahibliyində baş tutan ISU Yaponiya Qran-Prisində (NHK Trophy) mübarizə apardı. Qısa proqramda 60.84 bal, sərbəst rəqsdə isə 94.72 bal toplayan Şibutani cütlüyü, ümumi nəticədə 155.56 balla ISU Yaponiya Qran-Prisinin bürünc medalına sahib oldu. Mövsüm ərzində baş tutan ISU Qran-Pri yarışlarında sadəcə bir bürünc medala sahib olan Şibutani cütlüyü, ISU Qran-Pri Finalına vəsiqə qazana bilmədi.
2013-cü ilin 20–27 yanvarında Omaha şəhərinin ev sahibliyində ABŞ Çempionatı baş tutdu. Həmin çempionatda 1–3 pillələrin sahibi olacaq idmançılar, mart ayında baş tutacaq Dünya Çempionatına vəsiqə qazanacaqdılar. Şibutani cütlüyü, qısa proqramda 70.64 bal, sərbəst proqramda isə 104.58 bal topladı və ümumi nəticədə 175.22 balla 15 idmançı sırasında 3-cü pillənin sahibi oldu. Bu minvalla da Şibutani cütlüyü, ABŞ Çempionatının bürünc medalına sahib oldu.
2013-cü ilin 6–11 fevralında Yaponiyanın ev sahibliyində Dörd Qitənin Çempionatı baş tutdu. Şibutani cütlüyü, qısa proqramda 64.26 balla, sərbəst proqramda isə 96.72 balla dördüncü pillənin sahibi oldu. Bununla da Şibutani cütlüyü, ümumi nəticədə 160.98 balla Dörd Qitə Çempionatını dördüncü pillədə başa vurdu.
Mövsümün əsas yarışı – 10–18 martda Kanadanın Ontario əyalətinin London şəhərində baş tutan Dünya Çempionatı idi. Şibutani cütlüyü, qısa proqramda 66.14 balla 8-ci, sərbəst proqramda isə 92.58 balla 9-cu pillənin sahibi oldu. Ümumi nəticədə 158.72 balla 8-ci pillənin sahibi olan Şibutani cütlüyü, Dünya Çempionatını medalsız başa vurdu.
2013–2014-cü illər: Olimpiya Oyunlarında debüt
thumb|272x272px|alt=|Şibutani cütlüyü [[2014 Qış Olimpiya Oyunları|2014-cü il Soçi Olimpiadasında]] Şibutani cütlüyü, 2013–2014-cü illər mövsümündə ISU Qran-Pri yarışının Birləşmiş Ştatlar və Yaponiya mərhələlərində mübarizə apardı. Şibutani cütlüyü, əvvəlcə Birləşmiş Ştatların Detroyt şəhərində baş tutan ISU ABŞ Qran-Prisində mübarizə apardı. Şibutani cütlüyü, qısa proqramda 62.26 balla, sərbəst proqramda isə 94.22 balla 3-cü pillələrin sahibi oldu və ümumi nəticədə 156.48 balla ISU ABŞ Qran-Prisini üçüncü pillədə başa vurdu və bürünc medalın sahibi oldu.
Daha sonra Şibutani cütlüyü, 8–10 noyabrda Yaponiyanın ev sahibliyində baş tutan ISU Yaponiya Qran-Prisində (NHK Trophy) mübarizə apardı. Qısa proqramda 64.10 bal, sərbəst rəqsdə isə 94.50 bal toplayan Şibutani cütlüyü, ümumi nəticədə 158.60 balla ISU Yaponiya Qran-Prisinin bürünc medalına sahib oldu. Mövsüm ərzində baş tutan ISU Qran-Pri yarışlarında 2 bürünc medala sahib olan Şibutani cütlüyü, ISU Qran-Pri Finalına vəsiqə qazana bilmədi.
2014-cü ilin 5–12 yanvarında Massaçusets ştatının Boston şəhərinin ev sahibliyində ABŞ Çempionatı baş tutdu. Həmin çempionatda 1–3 pillələrin sahibi olacaq idmançılar, fevral ayında baş tutacaq Soçi Olimpiadasına və mart ayında baş tutacaq Dünya Çempionatına vəsiqə qazanacaqdılar. Şibutani cütlüyü, qısa proqramda 68.00 bal, sərbəst proqramda isə 102.44 bal topladı və ümumi nəticədə 170.44 balla 18 idmançı sırasında 3-cü pillənin sahibi oldu. Bu minvalla da Şibutani cütlüyü, ABŞ Çempionatının bürünc medalına sahib oldu.
2014-cü ilin Soçi Olimpiadası
2014-cü ilin 6–24 fevralında Rusiya Federasiyasının Soçi şəhərinin ev sahibliyində XXII Qış Olimpiya Oyunları baş tutdu. Olimpiya Oyunlarında debüt edən Şibutani cütlüyü, fevralın 16-də mübarizə apardı. Həmin gün baş tutan qısa proqramda Şibutani cütlüyü, 64.48 balla 20 idmançı sırasında 9-cu pillənin sahibi oldu. Bir gün sonra baş tutan sərbəst proqramda da Şibutani cütlüyü, uğursuz mübarizə apardı və 90.70 balla 10-cu pillənin sahibi oldu. Ümumi nəticədə isə 155.18 balla 9-cu pillənin sahibi olan Şibutani cütlüyü, Soçi Olimpiadasını medalsız başa vurdu. Olimpiadanın qalibi isə Birləşmiş Ştatları təmsil edən Meril Devis və Çarli Vayt cütlüyü oldu.
Mövsümün sonuncu yarışı – 24–30 martda Yaponiyanın Saytama şəhərində baş tutan Dünya Çempionatı idi. 2012 və 2013-cü illərdə baş tutan Dünya Çempionatında 8-ci pillələrin sahib olan Şibutani cütlüyü, bu səfər qısa proqramda 64.56 balla, sərbəst proqramda isə 96.02 balla 6-cı pillələrin sahibi oldu. Ümumi nəticədə 160.58 balla 32 idmançı sırasında 6-cı pillənin sahibi olan Şibutani cütlüyü, növbəti dəfə Dünya Çempionatını medalsız başa vurdu.
2014–2015-ci illər: Dörd Qitə Çempionatında bürünc medal
Şibutani cütlüyü, 2014–2015-ci illər mövsümünün əvvəlində Bratislava şəhərinin ev sahibliyində baş tutan "Ondrej Nepela Trophy" beynəlxalq yarışında mübarizə apardı. Qısa proqramda 62.72 balla, sərbəst proqramda isə 100.26 balla birinci pillələrin sahibi olan Şibutani cütlüyü, ümumi nəticədə 162.98 balla "Ondrej Nepela Trophy" beynəlxalq yarışını qızıl medalla başa vurdu.
"Ondrej Nepela Trophy" beynəlxalq yarışınıdan sonra Şibutani cütlüyü, Birləşmiş Ştatların İllinoys ştatının Hofman şəhərində baş tutan ISU ABŞ Qran-Prisində mübarizə apardı. Şibutani cütlüyü, qısa proqramda 64.14 balla, sərbəst proqramda isə 96.20 balla 2-ci pillələrin sahibi oldu və ümumi nəticədə 160.34 balla ISU ABŞ Qran-Prisinin gümüş medalına sahib oldu.
Daha sonra Şibutani cütlüyü, 7–10 noyabrda Çinin Şanxay şəhərinin ev sahibliyində baş tutan ISU Çin Qran-Prisində (Cup of China) mübarizə apardı. Qısa proqramda 66.20 bal, sərbəst proqramda isə 92.16 bal toplayan Şibutani cütlüyü, ümumi nəticədə 158.36 balla ISU Çin Qran-Prisinin gümüş medalına sahib oldu. Mövsüm ərzində baş tutan ISU Qran-Pri yarışlarında 2 gümüş medala sahib olan Şibutani cütlüyü, ISU Qran-Pri Finalına vəsiqə qazandı.
ISU Qran-Pri Finalından əvvəl Şibutani cütlüyü, Avstriyanın Qrats şəhərinin ev sahibliyində baş tutan "Ice Challenge" beynəlxalq yarışında mübarizə apardı. Qısa proqramda 65.38 balla, sərbəst proqramda isə 100.96 balla birinci pillələrin sahibi olan Şibutani cütlüyü, ümumi nəticədə 166.34 balla "Ice Challenge" beynəlxalq yarışını qızıl medalla başa vurdu.
İspaniyanın Barselona şəhərində baş tutan ISU Qran-Pri Finalında mübarizə aparan Şibutani cütlüyü, qısa proqramda 65.90 bal, sərbəst proqramda isə 95.04 bal topladı. Bu minvalla da Şibutani cütlüyü, ümumi nəticədə 160.94 balla ISU Qran-Pri Finalını dördüncü pillədə başa vurdu.
2015-ci ilin 18–25 yanvarında Şimali Karolina ştatının Qrinsboro şəhərinin ev sahibliyində ABŞ Çempionatı baş tutdu. Həmin çempionatda 1–3 pillələrin sahibi olacaq idmançılar, mart ayında baş tutacaq Dünya Çempionatına vəsiqə qazanacaqdılar. Şibutani cütlüyü, qısa proqramda 75.84 bal, sərbəst proqramda isə 108.48 bal topladı və ümumi nəticədə 184.32 balla 17 idmançı sırasında 2-ci pillənin sahibi oldu. Bu minvalla da Şibutani cütlüyü, ABŞ Çempionatının gümüş medalına sahib oldu.
2015-ci ilin 8–15 fevralında Cənubi Koreyanın Seul şəhərinin ev sahibliyində Dörd Qitənin Çempionatı baş tutdu. Şibutani cütlüyü, qısa proqramda 70.66 balla 2-ci pillənin, sərbəst proqramda isə 102.14 balla üçüncü pillənin sahibi oldu. Bununla da Şibutani cütlüyü, ümumi nəticədə 172.80 balla Dörd Qitə Çempionatının bürünc medalına sahib oldu.
Mövsümün əsas yarışı – 22–30 martda Çinin Şanxay şəhərində baş tutan Dünya Çempionatı idi. Bir il əvvəl baş tutan Dünya Çempionatında 6-cı pillənin sahib olan Şibutani cütlüyü, qısa proqramda 70.32 balla 6-cı, sərbəst proqramda isə 104.72 balla 5-ci pillənin sahibi oldu. Ümumi nəticədə 175.04 balla 30 idmançı sırasında 5-ci pillənin sahibi olan Şibutani cütlüyü, növbəti dəfə Dünya Çempionatını medalsız başa vurdu.
2015–2016-cı illər: 5 il sonra Dünya Çempionatında medal
thumb|272x272px|alt=|Şibutani cütlüyü 2015-ci il Kanada Qran-Prisində Şibutani cütlüyü, 2015–2016-cı illər mövsümünün əvvəlində Bratislava şəhərinin ev sahibliyində baş tutan "Ondrej Nepela Trophy" beynəlxalq yarışında mübarizə apardı. Qısa proqramda 64.24 balla birinci, sərbəst proqramda isə 92.10 balla üçüncü pillələrin sahibi olan Şibutani cütlüyü, ümumi nəticədə 156.34 balla "Ondrej Nepela Trophy" beynəlxalq yarışını bürünc medalla başa vurdu.
"Ondrej Nepela Trophy" beynəlxalq yarışınıdan sonra Şibutani cütlüyü, Kanadanın Alberta əyalətinin Letbric şəhərində baş tutan ISU Kanada Qran-Prisində mübarizə apardı. Şibutani cütlüyü, qısa proqramda 66.00 balla, sərbəst proqramda isə 102.36 balla 2-ci pillələrin sahibi oldu və ümumi nəticədə 168.36 balla ISU Kanada Qran-Prisinin gümüş medalına sahib oldu.
Daha sonra Şibutani cütlüyü, 26–30 noyabrda Yaponiya Naqano şəhərinin ev sahibliyində baş tutan ISU Yaponiya Qran-Prisində (NHK Trophy) mübarizə apardı. Qısa proqramda 68.08 bal, sərbəst proqramda isə 106.36 bal toplayan Şibutani cütlüyü, ümumi nəticədə 174.44 balla ISU Yaponiya Qran-Prisinin qızıl medalına sahib oldu. Mövsüm ərzində baş tutan ISU Qran-Pri yarışlarında bir qızıl və bir gümüş medala sahib olan Şibutani cütlüyü, ISU Qran-Pri Finalına vəsiqə qazandı.
İspaniyanın Barselona şəhərində baş tutan ISU Qran-Pri Finalında mübarizə aparan Şibutani cütlüyü, qısa proqramda 70.12 bal, sərbəst proqramda isə 105.82 bal topladı. Bu minvalla da Şibutani cütlüyü, ümumi nəticədə 175.94 balla ISU Qran-Pri Finalını növbəti dəfə dördüncü pillədə başa vurdu.
2016-cı ilin 16–22 fevralında Tayvanınnın Taybey şəhərinin ev sahibliyində Dörd Qitənin Çempionatı baş tutdu. Şibutani cütlüyü, qısa proqramda 72.86 balla, sərbəst proqramda isə 108.76 balla birinci pillənin sahibi oldu. Bununla da Şibutani cütlüyü, ümumi nəticədə 181.62 balla Dörd Qitə Çempionatının qızıl medalına sahib oldu.
Mövsümün əsas yarışı – 28 mart-4 apreldə Birləşmiş Ştatların Boston şəhərində baş tutan Dünya Çempionatı idi. Bir il əvvəl baş tutan Dünya Çempionatında 5-ci pillənin sahib olan Şibutani cütlüyü, qısa proqramda 75.40 balla, sərbəst proqramda isə 114.74 balla 2-ci pillələrin sahibi oldu. Ümumi nəticədə 190.45 balla 30 idmançı sırasında 2-ci pillənin sahibi olan Şibutani cütlüyü, 5 il sonra birinci dəfə Dünya Çempionatını medalına sahib oldu.
2016–2017-ci illər: Qran-Pri Finalında bürünc medal
Şibutani cütlüyü, 2016–2017-ci illər mövsümündə ISU Qran-Pri yarışının ABŞ və Çin mərhələlərində mübarizə apardı. Şibutani cütlüyü, əvvəlcə Birləşmiş Ştatların İllinoys ştatında tutan ISU ABŞ Qran-Prisində mübarizə apardı. Şibutani cütlüyü, qısa proqramda 74.04 balla, sərbəst proqramda isə 112.72 balla birinci pillələrin sahibi oldu və ümumi nəticədə 186.76 balla ISU ABŞ Qran-Prisinin qızıl medalına sahib oldu.
Daha sonra Şibutani cütlüyü, 18–20 noyabrda Çinin ev sahibliyində baş tutan ISU Çin Qran-Prisində (Cup of China) mübarizə apardı. Qısa proqramda 74.24 bal, sərbəst proqramda isə 111.90 bal toplayan Şibutani cütlüyü, ümumi nəticədə 186.14 balla ISU Çin Qran-Prisinin qızıl medalına sahib oldu. Mövsüm ərzində baş tutan ISU Qran-Pri yarışlarında 2 qızıl medala sahib olan Şibutani cütlüyü, ISU Qran-Pri Finalına vəsiqə qazandı.
Fransanın Marsel şəhərində baş tutan ISU Qran-Pri Finalında mübarizə aparan Şibutani cütlüyü, qısa proqramda 78.98 bal, sərbəst proqramda isə 111.64 bal topladı. Bu minvalla da Şibutani cütlüyü, ümumi nəticədə 190.62 balla ISU Qran-Pri Finalını üçüncü pillədə başa vurdu və bürünc medalın sahibi oldu. Şibutani cütlüyü, birinci dəfə ISU Qran-Pri Finalının medalına sahib olmuşdu.
2017-ci ilin 14–22 yanvarında Missuri ştatının Kanzas-Siti şəhərinin ev sahibliyində ABŞ Çempionatı baş tutdu. Həmin çempionatda 1–3 pillələrin sahibi olacaq idmançılar, mart ayında baş tutacaq Dünya Çempionatına vəsiqə qazanacaqdılar. Şibutani cütlüyü, qısa proqramda 84.42 bal, sərbəst proqramda isə 117.64 bal topladı və ümumi nəticədə 200.05 balla 11 idmançı sırasında birinci pillənin sahibi oldu. Bu minvalla da Şibutani cütlüyü, növbəti dəfə ABŞ Çempionatının qızıl medalına sahib oldu.
2017-ci ilin 15–20 fevralında Cənubi Koreyanın Kannın şəhərinin ev sahibliyində Dörd Qitənin Çempionatı baş tutdu. Şibutani cütlüyü, qısa proqramda 76.60 balla, sərbəst proqramda isə 115.26 balla 2-ci pillənin sahibi oldu. Bununla da Şibutani cütlüyü, ümumi nəticədə 191.86 balla Dörd Qitə Çempionatının gümüş medalına sahib oldu.
2017–2018-ci illər: Olimpiadada bürünc medallar
Şibutani cütlüyü, 2017–2018-ci illər mövsümündə ISU Qran-Pri yarışının Rusiya və Birləşmiş Ştatlar mərhələlərində mübarizə apardı. Şibutani cütlüyü, əvvəlcə Rusiyada baş tutan ISU Rusiya Qran-Prisində (Rostelecom Cup) mübarizə apardı. Şibutani cütlüyü, qısa proqramda 78.30 balla, sərbəst proqramda isə 111.94 balla birinci pillələrin sahibi oldu və ümumi nəticədə 190.24 balla ISU Rusiya Qran-Prisinin qızıl medalına sahib oldu.
Daha sonra Şibutani cütlüyü, 24–26 noyabrda Birləşmiş Ştatların L. Plesid şəhərinin ev sahibliyində baş tutan ISU ABŞ Qran-Prisində mübarizə apardı. Qısa proqramda 80.18 bal, sərbəst proqramda isə 115.08 bal toplayan Şibutani cütlüyü, ümumi nəticədə 195.26 balla ISU ABŞ Qran-Prisinin qızıl medalına sahib oldu. Mövsüm ərzində baş tutan ISU Qran-Pri yarışlarında 2 qızıl medala sahib olan Şibutani cütlüyü, ISU Qran-Pri Finalına vəsiqə qazandı.
Yaponiyanın Naqoya şəhərində baş tutan ISU Qran-Pri Finalında mübarizə aparan Şibutani cütlüyü, qısa proqramda 78.10 bal, sərbəst proqramda isə 111.92 bal topladı. Bu minvalla da Şibutani cütlüyü, ümumi nəticədə 190.64 balla ISU Qran-Pri Finalını üçüncü pillədə başa vurdu və növbəti dəfə bürünc medalın sahibi oldu.
2018-ci ilin 4–8 yanvarında Kaliforniya ştatının San-Xose şəhərinin ev sahibliyində ABŞ Çempionatı baş tutdu. Həmin çempionatda 1–3 pillələrin sahibi olacaq idmançılar, fevral ayında baş tutacaq Pxençxan Olimpiadasına və mart ayında baş tutacaq Dünya Çempionatına vəsiqə qazanacaqdılar. Şibutani cütlüyü, qısa proqramda 82.34 bal, sərbəst proqramda isə 114.60 bal topladı və ümumi nəticədə 196.94 balla 2-ci pillənin sahibi oldu. Bu minvalla da Şibutani cütlüyü, ABŞ Çempionatının gümüş medalına sahib oldu.
2018-ci ilin Pxençxan Olimpiadası
2018-ci ilin 8–25 fevralında Cənubi Koreyanın Pxençxan şəhərinin ev sahibliyində XXIII Qış Olimpiya Oyunları baş tutdu. Mövsüm ərzində ISU Qran-Pri Finalının bürünc medalına sahib olan Şibutani cütlüyü, Pxençxan Olimpiadasında mübarizə aparacaq ABŞ yığmasının heyətinə cəlb edildi. Komandaların yarışı 8–12 fevralda, fərdi idmançıların yarışı isə 18–20 fevralda Olimpiada üçün inşa edilən 12 000 tamaşaçı tutumuna sahib olan "Kannın" Buz İdman Sarayında baş tutdu.
Fevralın 9-da baş tutan yarışda Natan Çen mübarizə apardı və 10 idmançı sırasında dördüncü pillənin sahibi oldu. Bununla da o, ABŞ yığmasına 7 bal qazandırdı. Həmin gün cütlərin yarışında mübarizə aparan Alisa Knierim və Kris Knierim cütlüyü də dördüncü pillənin sahibi oldu və ABŞ yığmasına 7 bal qazandırdı. Fevralın 11-də baş tutan yarışda isə Şibutani cütlüyü mübarizə apardı və 75.46 balla 2-ci pillənin sahibi oldu. Bununla da Şibutani cütlüyü, ABŞ yığmasına 9 bal qazandırdı. Həmin gün qadınların yarışında mübarizə aparan Bradi Tennel isə 68.94 balla beşinci pillənin sahibi oldu və ABŞ yığmasına 5 bal qazandırdı. Qısa proqramdan sonra 10 yığmadan 6–10-cu pillələri tutan yığmalar mübarizəni dayandırdı. Həmin proqramdan sonra ABŞ yığması 29 balla üçüncü pillədə idi. Qısa proqramdan sonra yığmalara 2 yarış üzrə idmançıları əvəzetmə hüququ verildi. ABŞ yığması cənabların yarışında mübarizə aparan Natan Çeni Adam Rippona, xanımların yarışında mübarizə aparan Bradi Tenneli isə Mirai Naqasuya əvəz etdi.
Sərbəst proqram fevralın 11-də və 12-də baş tutdu. Fevralın 8-də cütlərin yarışında çıxış edən Alisa Knierim və Kris Knierim cütlüyü mübarizə apardılar və dördüncü pillənin sahibi oldular. Bununlada onlar, ABŞ yığmasına 7 bal qazandırdı. Fevralın 12-də isə daha üç yarış üzrə mübarizə aparıldı. Kişilərin yarışında çıxış edən Adam Rippon üçüncü pillənin sahibi oldu və ABŞ yığmasına 8 bal qazandırdı. Daha sonra isə "Kannın" Buz İdman Sarayında buzüstünə qadınlar çıxdılar. Mirai Naqasu, çıxışını ciddi səhv olmadan başa vurdu və onun çıxışı münsiflər heyəti tərəfindən 138.54 balla qiymətləndirildi. O, bu nəticəyə əsasən 2-ci pillənin sahibi oldu və o, ABŞ yığmasına 9 bal qazandırdı. Sonda isə buzüstü rəqs yarışında çıxış edən Şibutani cütlüyü mübarizə apardılar və 112.02 balla 2-ci pillənin sahibi oldular. Bununlada onlar, ABŞ yığmasına 9 bal qazandırdı. Ümumi nəticədə isə 62 balla ABŞ yığması üçüncü pillənin sahibi oldu və Pxençxan Olimpiadasının bürünc medallarına sahib oldu.
Uğurları
thumb|225x225px|alt=|Şibutani cütlüyü [[2018 Qış Olimpiya Oyunları|2018-ci il Pxençxan Olimpiadasında]] Karyerası ərzində 10 mövsümdə mübarizə aparan Şibutani cütlüyü, 15 qızıl, 15 gümüş və 16 bürünc medala sahib olub.
Keçidlər
• 1
Senecio sinuatilobus
— fəsiləsinin  cinsinə aid biki növü.
Rashamba
"Rashamba" 2004-cü ildə Rusiya,Moskvada yaradılmış Metalcore qrupudur.2006-cı ildə Rashamba "RAMP Müzik" mükafatlarını qazandı. Qrup 2007-ci və 2010-cu illərdə, Rusiyada və başqa ölkələrdə konsert verərək tanınmağa başlandılar. Daha sonra 2007-ci ildə "Рядом с солнцем" adlı mahnılarına ilk kliplərini çəkdilər.
Belmon-sür-Rans
Belmon-sür-Rans  — Fransa da kommuna, Cənub-Pireneylər regionunda yerləşir. Departament — Averon. Belmon-sür-Rans kantonuna daxildir. Kommunanın dairəsi — Miyo.
INSEE kodu — 12025.
Kommuna təxminən Paris dən 570 km cənubda, Tuluza şəhərindən 110 km şərqdə, Rodez dən isə 65 km cənubda yerləşir.
Əhalisi
2008-ci ildə əhalinin sayı 1017 nəfər təşkil edirdi.
İqtisadiyyatı
2007-ci ildə əmək qabiliyyətli 689 nəfər (15-64 yaş) arasında 458 nəfər iqtisadi cəhətdən fəal, 231 nəfər fəaliyyətsizdir (fəaliyyət göstəricisi 66.5%, 1999-cu ildə 64.9%). Fəal 458 nəfərdən 436 nəfər (243 kişi və 193 qadın) işləyir, 22 nəfər işsizdir (7 kişi və 15 qadın). Aktiv olmayan 231 nəfər arasında 42 nəfər şagird və ya tələbə, 51 nəfər pensiyaçı, 138 nəfər digər səbəblərə görə hərəkətsizdir. .
İncilli
İncilli — Azərbaycan Respublikasının Cəlilabad rayonunun inzibati ərazi vahidində kənd.
Tarixi
Keçmiş adı Hüseyn Əncəlu olmuşdur. Kənd XIX əsrdə Cənubi Azərbaycandan köçüb gəlmiş əncə tayfasının məskunlaşması nəticəsində yaranmışdır.
Fabian Perez
Həyatı
Fabian Perez 2 noyabr 1967-ci ildə Buenos-Ayresdə Argentinada dünyaya göz açıb. Hələ yeniyetməlik dövründə o, hərbi incəsənət və rəssamlığı ilə maraqlanırdı və bunun nəticəsində hər iki sahəni mənimsəməyə çalışırdı. Karate onun xarakterinə əhəmiyyətli dərəcədə təsir göstərmiş və onun yüksək intizamlı şəxs kimi formalaşmasında yaxından kömək etmişdir, həmçinin onun qarşısında incəsənətin digər sahələri üçün yol açmışdır. Onun rəssamlıq qabiliyyətinə hər şeydən çox Şərq incəsənətini dərindən mənimsəməsi təsir göstərmişdir. 22 yaşındaykən Fabian Argentinanı tərk edir ,yaşamaq üçün İtaliyaya gedir və 7 il burada yaşayır.Məhz burada onun ədəbi və rəssamlıq yaradıcılığı şərq istiqaməti aldı. İtaliyada o, tezliklə ABŞ-da dərc olunan «Arzuların (obrazların) əksi» kitabını yazır. Sonradan o, bir illik Yaponiyaya gedir. Burada qubernatorun iqamətgahında yerləşdiriləcək olan «Yapon bayrağı» və «Medium insan» obrazlarını yaradır. Öz həyatını ədəbi və rəssamlıq yaradıcılığı ilə digər insanlara və onların hisslərinə təsir göstərməyə həsr edən Fabian Yaponiyanı tərk edərək hal-hazırda yaşadığı Los-Anceles şəhərinə təşrif buyurur. Fabianın stili unikaldır. O, əsərlərinin qətiləşdirilməsini arzulamır, bu, həm yaradıcını, həm də yaradıcılığı məhdudlaşdırır. Tez quruduğu üçün o akrillə işləməyi sevir və bu da rəssama öz impulsu ilə hərəkət etməsinə kömək edir. Energetik və simvolik obrazlar bəzənmiş ehtirasla tamamlanır. Fabian əsərə öz emosiyalarını verir və bu da olduğu kimi tamamilə əsərdə əks olunur. Əsər çox istiqamətli yolda öz idrakına dəqiq çatmaq istəyən yolçular üçün sanki, bir yol xəritəsinə çevrilir.
İncilli
Toponimikası
İncilli oyk. Cəlilabad r-nunun Xəlilli i.ə.v.-də kənd. Qarabalaca çayının sahilində, Burovar silsiləsinin ətəyindədir. Keçmiş adı Hüseyn Əncəlu olmuşdur. Yaşayış məntəqəsini XIX əsrdə Cənubi Azərbaycandan çəltik tarlalarında muzdla işləməyə gəlmiş mənşəcə qıpçaqların əncə tayfasına mənsub ailələr salmışdılar. Bu ailələrin başçısı isə Hüseyn adlı şəxs olmuşdur.
Əhalisi
2009-cu ilin siyahıyaalınmasına əsasən kənddə 645 nəfər əhali yaşayır.
İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.
Aşıq Çingiz Mehdipur
Aşıq Çingiz Mehdipur — Dalğa musiqi qrupunun, Rövşən musiqi məktəbinin qurucusu, ilk dəfə aşıq musiqisini, saz havalarını nota köçürən azərbaycanlı aşıq.
Həyatı
1961-ci ildə Güney Azərbaycanın Qaradağ bölgəsinin Kəleybər şəhərinə bağlı olan Şıx Həsənli kəndində anadan olub. Uşaqlıqdan musiqiyə maraq göstərib və Qaradağın seçilən aşıqlarında olan əmisi, Aşıq Eynullanın yanında, aşıqlığı və qopuz çalmağı öyrənməyə başlayır. 1977-ci ildə Tehrana gedib orada musiqi təhsilini davam etdirir. 1989-cu ildə Təbrizə qayıdandan sonra ustad Yəhya İsmayılzadədən musiqi nəzəriyyəsini öyrənib.
Fəaliyyəti
1983-cü il də, Tehran Çəng musiqi məktəbində musiqi yazmağa və notları toplamağa başladı. 1990-cı ildə öz Dalğa Musiqi Qrupunu yaradaraq dünyanın bir çox yerində məşhurlaşdı.
1992-ci ildə Rövşən Musiqi Məktəbini qurub qopuz çalmağı öyrətməklə yanaşı "Qopuz məktəbi və onun elmi öyrənməsi" kitabını yazmağa başlayıb. Aşıq Çingiz bu kitabı 2000-ci ildə çap etdirəndən 4 il sonra, Aşıq Havaları adlı kitabını yazıb.
Saz havalarını ilk dəfə notlaşdıran Çingiz Mehdipurdur. Müasir saz məktəbinin gec yaranması hər şeydən əvvəl sazı tədqiq edən, notlaşdıran peşəkar musiqiçinin, elmi ədəbiyyatın, elmi-metodik vasitələrin olmamasından irəli gəlirdi. Ç.Mehdipurun 2000-ci ildə Təbrizdə nəşr etdirdiyi "Qopuz məktəbi" kitabı bu sahədə bir ilk oldu. Ayrı-ayrı aşıq məktəblərimizin saz havalarını qarşılıqlı müqayisə metodu ilə incələyən Ç.Mehdipur 2004-cü ildə Təbrizdə "Aşıq havaları" kitabını çap etdirir. Əsərdə "mi" kökü və "Segah" üzərində incələnərək nota köçürülmüş 36 hava yer alır. Bunun ardınca 2007-ci ildə Bakıda konservatoriyanın xətti ilə "Saz məktəbi" kitabı çap olunur ki, 2012-ci ildə folklor institutunun, elmi şurasının qərarı ilə dərs vəsaiti kimi təsdiq edilir və İncəsənət Universitetində tədris olunur.
Pinus johannis
(Pinus johannis) —  fəsiləsinin  cinsinə aid bitki növü.
Yarlıkap (Əbyəlil)
Yarlıkap kəndi (Ярлыҡап) - Rusiyanın Başqırdıstan Respublikası Əbyəlil rayonu Aksar kənd sovetliyinə daxil olan kənd. Adının mənası başqırd dilindən tərcümədə Ayğır batan mənasını verir.
Əhali
2002-ci il ümumrusiya siyahıya alınmasına görə Başqırdıstan Respublikası Yarlıkap kənd ərazisin milli tərkibi: başqırdlar — 100 %.
Coğrafi yerləşməsi
Məsafələr:
Alma Ata
Alma Ata - türk və Mərkəzi Asiya mifologiyalarında xüsusilə qazax əfsanələrində adı çəkilən əfsanəvi övliya.
Xüsusiyyətləri
Bir rəvayətə görə yer üzündə ilk alma ağacını yer üzündə o tikmişdir. Qazaxıstanın paytaxtı Almatının adı buradan gəlir və almalı (və ya almanın yayıldığı yer) deməkdir. Onsuz da bu şəhərin eks adı da Alma Atadır. Yaxın bir zamana qədər də bu şəhərin adı rəsmi olaraq da Alma Ata idi. Almanın varlığı ilk insana qədər uzandığı üçün Alma Ata'nın haradasa ilk insan ilə ortaq bir keçmişin məhsulu olduğu qarşıya sürə bilər. Alma sözcüyü əmr kipinde mənfi quruluşda "Alma!" şəklində də ələ alınsa, almanın qadağan bir meyvə olduğu bir daha aydın olacaq. Lakin bu qadağa o biri dünyaya aid olduğu, bu dünyada isə kənar aləmin tam tərsi bir məntiq etibarlı olduğu üçün ən müqəddəs və ən məşhur ağac ilə meyvəsi almadır.
Etimologiya
(Al) kökündən törəmişdir. Sözün kökündə; "almaq" felinin və meyvənin rəngini simvolik olaraq ifadə edən "al" (qırmızı) sifətinin olduğu bilinməkdədir. (Türkcədəki alma sözcüyü almaq sözünün çevrilmiş formasıdır.)
Zinzahal
Zinzahal — Azərbaycan Respublikasının Daşkəsən rayonunun Zinzahal kənd inzibati ərazi dairəsində kənd.
Toponimikası
Kənd öz adını ərazidəki Zinzial dağının adından almışdır.
Tarixi abidələri
Kənddə daşınmaz tarix və mədəniyyət abidəsi qeydə alınmamışdır.
Coğrafiyası və iqlimi
Kənd Gəncəçayın (Kür çayının qolu) sahilində, Murovdağ silsiləsinin ətəyində yerləşir.
Mədəniyyəti
Kənddə Zinzahal kənd kitabxana filialı, Zinzahal kənd klubu fəaliyyət göstərir.
Təhsil
Kənddə Daşkəsən rayon Zinzahal kənd tam orta məktəbi fəaliyyət göstərir.
Din
Kənddə dini ibadət yeri və ya dini icma qeydə alınmamışdır.
Səhiyyə
Kənddə Zinzahal kənd tibb məntəqəsi yerləşir.
Tofiq Əliyev (kimyaçı)
Tofiq Əliyev (Əliyev Tofiq Abbasəli oğlu; ) — Kimya elmləri doktoru, AMEA-nın müxbir üzvü (2017).
Həyatı
Tofiq Əliyev 2 mart 1951-ci ildə Naxçıvan şəhərinin Əliabad qəsəbəsində anadan olub.
Əsas elmi əsərləri
1. Elektrokimyəvi korroziya (dərs vəsaiti) – Bakı.: Nurlan nəşriyyatı-2001.63.s
2. Elektrokimyəvi analiz üsulları (dərs vəsaiti) – Bakı.:Nurlan nəşriyyatı-2001.55.s.
3. Metalların kimyası (dərs vəsaiti ).Bakı.: BDU nəşriyyatı.2005,-240s.
4. Metalların korroziyası və korroziyaya meyillik kriteriyaları (dərs vəsaiti ). Bakı: Elm və Təhsil. 2016.112.s.
5. Metalların korroziyası və korroziyadan mühafizəsi. Bakı: Elm və Təhsil,2017,288.s.
6. Исследование солей алкилфенолсульфокислоты в качестве ингибиторов комплексного. Ж.Процессы нефтехимии и нефтепереработки. НАНА, ИНХП им. Ю.Г.Мамедалиева 2005. №4, с. 64-66
7. İnhibiting effects of some synthesized organic compound on the corrosion of St-3 in 0.1 N H2SO4 solution
8. Влияния некоторых солей алкилфенолсульфокислоты на коррозию стали Ст-10 в системe 3%-ный водный раствор НаЖл- углеводород. Москва. Ж. Практика противокоррозионной защиты. . №2 (48), 2008с. 42-47
9. Влияние солей алкилфенолсулфокислоты (АФСК) на коррозию стали Ст-3 в системе НСl-керосин.Львов.Ж.Физико-химическая механика материалов.том 44,№5,2008 c.69-74
Sidik-cinsiyyət aparatı
Sidik-cinsiyyət aparatı (apparatus urogenitalis) — daxili üzvlərin təşkil elədikləri üç aparatdan biri olub, orqanizmin sidik və cinsiyyət üzvlərindən təşkil olunur. Sidik üzvləri cinsiyyət üzvləri ilə birlikdə təsvir edilir, çünki bunlar anatomik genez cəhətcə bir-biri ilə sıxı rabitədədir.
Sidik üzvləri
Sidik üzvlərinin vəzifəsi bədəndən suyun və duzların artığını və maddələr mübadiləsindən sonra hasil olan azotlu maddələri sidik (urina) halında xaric etməkdir. Sidik və cinsiyyət üzvlərinin anatomik rabitəsi onların ifrağ etdikləri maddələrin ümumi axacaq vasitəsilə xaricə çıxmasından ibarətdir. Bu rabitə ədaha əsasən kişilərə xasdır.
Sidik üzvlərinin əsas hissəsini bel nahiyəsində yerləşmiş bir cüt böyrək (renes) təşkil edir. Böyrəklərdə ifrağ olunan sidik sidik axarları (ureters) vasitəsilə kiçik çanaqda sidikliyə (vesica urinaria; ) toplanır. Buradan isə digər bir axacaq — sidik kanalı (urethra) sidiyi xaricə çıxarır. qadınlarda bu kanal qısa və sadə qurluşa, kişilərdə isə uzun və mürəkkəb qurluşa malik olur. Kişilərdə sidikdən başqa bu kanal vasitəsilə toxum da xaricə çıxır.
Cinsiyyət üzvləri
Cinsiyyət üzvləri — organa genitalia nəsil törətmə vəzifəsini daşıyaraq iki qruoa bölünür:
Kişi cinsiyyət üzvləri
Daxili cinsiyyət üzvləri: Xaya • Xaya artımı • Xayalıq • Xaya qişaları • Toxumdaşıyıcı axacaq • Toxum ciyəsi • Toxum kisəcikləri • Spermatozoid • Prostat
Xarici cinsiyyət üzvləri: Penis • Sidik kanalı soğanağı • Meri-Kuper vəziləri • Qasıq dağcığı • Kişi sidik kanalı
Qadın cinsiyyət üzvləri
Daxili cinsiyyət üzvləri: Yumurtalıq • Yumurta • Yumurtalıq artımları • Uşaqlıq borusu • Uşaqlıq • Uşaqlıq yolu
Mənbə
Harn- und Geschlechtsapparat
Pinus monophylla
(Pinus monophylla) —  fəsiləsinin  cinsinə aid bitki növü.
Senecio lyratus
— fəsiləsinin  cinsinə aid biki növü.
İnili
İnili — Azərbaycan Respublikasının Cəlilabad rayonunun inzibati ərazi vahidində kənd.
Toponimikası
İnilli (oyk.) - Cəlilabad rayonunun Şiləvəngə inzibati ərazi vahidində kənd, ovalıq ərazidə yerləşir.
Kəndin adının əsli böyük ehtimalla İnallıdır. 12-13 əsrlərdə oğuz tayfalarından biri kimi adı çəkilən inallılar (həmçinin "eynallı", "eynalı", və "inanlı" adlarıyla da tanınırlar) Səlcuq hökmdarı İbrahim İnalın (XII əsr) nəsli hesab edilir. Orta əsrlərdə Cənubi Azərbaycan ərazisində yaşayan inallılar 17-ci əsrdə şahsevənlərin dəmirçili qolunun tərkibinə daxil olmuşlar. 19-cu əsrdə Lənkəran qəzasında 12 ailədən ibarət bir el olan inallılar, görünür, bu yaşayış məntəqəsində məskunlaşmışlar.
Əhalisi
2009-cu ilin siyahıyaalınmasına əsasən kənddə 595 nəfər əhali yaşayır.
İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.
Nivoz
Müqayisə cədvəli
Franska revolutionskalendern
Pirbulaq (Gədəbəy)
Pirbulaq (əvvəlki adı: Novospasovka) — Azərbaycan Respublikasının Gədəbəy rayonunun inzibati ərazi vahidində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Gədəbəy rayonunun Ərtəpə kənd Sovetinin Novospasovka kəndi Pirbulaq kəndi adlandırılmışdır.
Toponimikası
Kənd keçmişdə Xunus da adlanırdı. Çar hökumətinin köçürmə siyasəti nəticəsində 1847-ci ildə burada gəlmə rus ailələri məskunlaşmış və kəndi də Novospasovka adlandırmışdılar. 1991-ci ildən kəndin ərazisindəki bulağın adı ilə Pirbulaq (Müqəddəs bulaq) adlandırılmışdır.
Baqırdağ
Baqırdağ - türk və altay mifologiyasında yeraltı dağı. Mis Dağ mənası vardır. Müxtəlif türk dillərində Bakırtav, Pakırtağ olaraq da deyilər. Maştağ (Mıştav) da yenə bu sözlə eyni mənalı və ya xarakterizə edici olaraq istifadə edilər. Yeraltında doqquz dəniz vardır, bunların hamısının birləşməsindən Böyük Dəniz (Taluy) meydana gəlir. Burada doqquz Tanrı yaşayır. Bu doqquz dənizin qovuşduğu yer olan tam orta nöqtədə Mis Dağ iştirak edər. Mis üçüncü olmağı ifadə edir. Birinci sırada qızıl, ikinci sırada dəmir vardır. Bakırdağ, mifologiyada Altındağın yeraltındakı hissəsi olaraq düşünülər.
Bir-birinin davamı şəklində olan mifoloji dağların ən əhəmiyyətli üç dənəsi bu şəkildədir:
Etimologiya
(Bax/Bah/Bak/Baq) kökündən törəmişdir. Diqqət çəkmək və qırmızı rəng mənası vardır. Ən köhnə çağlardan bəri işlənən bir metaldır.
Bertolen
Bertolen  — Fransa da kommuna, Cənub-Pireneylər regionunda yerləşir. Departament — Averon. Lessak kantonuna daxildir. Kommunanın dairəsi — Rodez.
INSEE kodu — 12026.
Kommuna təxminən Paris dən 500 km cənubda, Tuluza şəhərindən 140 km şimal-şərqdə, Rodez dən isə 17 km şərqdə yerləşir.
Əhalisi
2008-ci ildə əhalinin sayı 999 nəfər təşkil edirdi.
İqtisadiyyatı
2007-ci ildə əmək qabiliyyətli 652 nəfər (15-64 yaş arasında) 504 nəfər iqtisadi cəhətdən, 148 hərəkətsiz (fəaliyyət göstərici - 77.3%, 1999-cu ildə 70.9%) idi. Fəal olan 504 nəfərdən 478 nəfər (268 kişi və 210 qadın), 26 nəfəri işsiz (12 kişi və 14 qadın) idi. Aktiv olmayan 148 nəfər arasında 42 nəfər şagird və ya tələbə, 61 nəfər təqaüdçü, 45 nəfər digər səbəblərə görə hərəkətsizdir. .
Senecio sisymbriifolius
— fəsiləsinin  cinsinə aid biki növü.
İstinadlar
Senecio sisymbriifolius Senecio sisymbriifolius
Pinus orizabensis
(Pinus orizabensis) —  fəsiləsinin  cinsinə aid bitki növü.
Klyoçevskaya Sopka
Klyoçevskaya Sopka (Klyoçevskoye vulkanı) — Kamçatka ərazisində fəaliyyətdə olan vulkandır. Hündürlüyünə görə bütün Avrasiya materikinin ən hündür vulkanıdır. Vulkanın yaşı tərqibi olaraq 7000 il hesablanır.
Saytama
Saytama — Yaponiyanın Honşu adasında olan Kanto regionunda yerləşən Saytama prefekturasının eyniadlı paytaxtı.
Klyoçevskaya Sopka
Onun hündürlü 4750 – 4850 m arasında dəyişir. 15 avqust 2013-ci ildə sonuncu partlayışdan öncə onun hündürlüyü 4835 metr təşkil edirdi. Klyoçevskaya Sopka Rusiyanın Qafqazda yerləşən zirvələri istisna olaraq ən hündür zirvəsidir.
Aktivliyi
Aktivlik baxımından son illərdə yalnız Karim Sopkasından qalır. Gücü baxımından isə Avrasiyanın ən güclü vulkanıdır. Tarixə düşmüş məşhur püskürmələr: −1737 il., −1932 il., −1938 il., −1944—1945 illər., −1946 il., −1951 il., −1953 il., −1956 il., −1966 il., −1980 il., −1983 il., −1984 il., −1987 il., −1988-1989 illər., −1993 il., −1994 il., −2002 il., −2004—2005 il., −2008 il., −2009 il., −2012 il. −2013 il
1932 il
Adətən il ərzində 5-6 püskürmə baş verir. 1932-ci ildə vulkanın ətəyində püskürmə baş verir. İlk dəfə vulkanda bu hadisə 25 yanvar 1932-ci ildə bsş verir. Bu zaman vulkanın ətəklərində 450–500 m yüksəklikdə yeni axıntılar baş verir. 1 sentyabr 1935 ildə Kamçatka vulkanik stansiyası tərəfindən uzaq məsafədən vulkanın tətqiqini aparırlar.
1938 il
Bilyakaya konusunda baş verən püskürnə 7 noyabr 1938 ildən başlayır və 13 ay davam etmişdir. Burada 5 km uzunluğunda, xüsusi ilə 1000–1900 m yüksəkliklərdə çatlara rast gəlinir.
1944-45 illər
Növbəti güçlü püskürmə dekabr 1944 və yanvar 1945 ildə baş verir. Ətrafa küll yayılır. 1945-ci ildə Krestov novu ilə lava axınları gedir. .
1945 il
19 iyun 1945 ildə vulkanın cənub-şərq yamacında hüdürlüyü 1100–1450 m yüksəklikdə 2 km uzunluqda çat əmələ gəlir və axıntılar baş verir.
1946 il
23 oktyabr 1946 ildə cənub-şərq yamacında 1500 m yüksəklikdə bir ay davam edən püskürmə baş verir.
1994 il
thumb|Klyoçevskaya Sopka 7 sentyabr 1994 ildə güçlü partlayış baş verir. Bomba effekti verən patlayışlar zamanı vulkan kütlələri 2-2,5 km səmaya atılır. Palçıq axınları 25–30 km məsafədə hərəkət edərək Kamçatka çayına çatır.
2009 il
Püskürmə sentyabrda başlayır. Vulkanın hündürlüyü 5000 metrə çatır.
2012 il
15 oktyabr 2012 ildə fontan şəklində vulkan küskürməsi bsş verir. Pükürmə təhlükə doğururdu. Ətrafa zəhərli qazlar yayılmışdı
2013 il
thumb|[[17 oktyabr 2013-cü il püskürməsi]] 15 avqustda püskürmə başlayır. Dağdan axan dörd lava axını müşahidə edilirdi
Əhəmənilər sülaləsi
thumb|300px|Əhəmənilər Əhəmənilər sülaləsi — (E.ə. 558 — e.ə. 330)-cu illərdə İranda iqtidarda olmuş xanədan.
Sülalənin yaranması
Ənənəyə görə, İran şahlarının ən qədim sülaləsinin banisi Əhəmən adlı bir şəxs olmuş və buna görə də sülalə Əhəmənilər sülaləsi adlanmışdır. Bu sülalə fars tayfa ittifaqına rəhbərlik edirdi. Fars tayfa ittifaqı b.e.ə. VIII əsrdə yaranmışdır. Bu tayfalar əvvəl Aşşurun və Midiyanın tərkibində idilər. B.e.ə. 550-ci ildə II Kir tərəfindən Əhəməni imperiyası yaradıldı. Ekbatan onun paytaxtı oldu. B.e.ə. 530-cu ildə II Kir Massaget hökmdarı Tomris tərəfindən öldürüldü.
Əhəməni hökmdarı II Kir Azərbaycanın cənub torpaqlarını zəbt etdikdən sonra ölkəmizin şimalını da ələ keçirməyə cəhd göstərmiş və bu məqsədlə Massaget hökmdarının dul qadını Tomirisə izdivac təklif etmişdi. Lakin II Kirin hiyləsini başa düşən, Vətən torpağının şərəfini və ölkənin müstəqilliyini uca tutan Tomiris İran hökmdarının təklifini rədd etmiş, Günəş allahına and içərək döyüşə atılmış, özündən qat-qat güclü olan yadelli qoşunlarını e.ə. 530-cu ildə darmadağın etmişdi. "Məğluğedilməz" Kirin özü də bu döyüşdə öldürülmüşdü. Midiya imperiyası, Lidiya, Babilistan kimi qüdrətli dövlətləri aradan qaldıraraq, Parfiya torpaqları da daxil olmaqla, Mərkəzi Asiyadan Misir hüdudlarına qədər çox geniş əraziləri ələ keçirmiş və bütün bu işğallara görə "Böyük Kir" ləqəbi qazanmış II Kir üzərində bu qələbə Azərbaycan və türk dövlətçiliyi tarixinin ən şanlı səhifələrindən biridir.
Məmməd İrəvanlı
Məmməd (İrəvanlı) Cəfərov - aşıq
Həyatı
Məmməd (İrəvanlı) Cəfərov 1894-cü ildə İrəvan quberniyasında Keşişkənddə anadan olmuşdur.
O, öz tərcümeyi-halında yazır: “1904-10-cu illərdə muzdurluqla yaşamışam. 1910-1914-cü illərdə Ukraynanın Tuva vilayətində su kəməri tunelində işləmişəm... 1914-1917-ci illərdə Bakıda Musa Nağıyevin neft buruqlarında fəhlə işləmişəm... 1917-1920-ci illərdə erməni-Azərbaycan savaşında Bakıdan İrəvana getdim. Orada da yaşamaq mümkün olmadı. 1920-1926-cı illərdə Gədəbəy mahalında yaşamışam...”
Ruandadakı vulkanların siyahısı
Ruandada fəaliyyət göstərən və sönmüş vulkanların siyahısı
Kənduvan
Kənduvan və ya Gündoğan  — İranın Şərqi Azərbaycan ostanında tarixi, tanınmış, görməli və turistlərə maraqlı olan kənddir. Üskü bölgəsinin Səhənd kəndistanında yerləşir. Üskünün 18 kilometrliyində yerləşir. Kəndin evləri qayalar içində tikilmişdir. Kənduvanın bənzər kəndi yalniz Türkiyənin Kapadokiya bölgəsində var. Kənduvan kəndində daha çox turist cəlb etmək için qayalar içində gözəl hotellər də tikilmişdir. Kənddə 168 ev və təxminən 600 sakin var. Əhalının dili Azərbaycan dilidir və əsas məşğuliyyəti turizm, əkinçilik, arıçılıq və bal istehsalı və maldarlıqdır.
24 iyun
1901–cari
thumb|Almanlar Tempelhofda təchizat təyyarələrini izləyirlər
thumb|[[Əbülfəz Elçibəy]]
thumb|[[Qrover Klivlend]]
Pinus quadrifolia
—   fəsiləsinin  cinsinə aid bitki növü.
Komanlı
Komanlı — Azərbaycan Respublikasının Cəlilabad rayonunun inzibati ərazi vahidində kənd.
Əhalisi
2009-cu ilin siyahıyaalınmasına əsasən kənddə 2831 nəfər əhali yaşayır.
İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.
Senecio dombeyanus
— fəsiləsinin  cinsinə aid biki növü.
Həmzəli (Qəbələ)
Həmzəli — Azərbaycan Respublikasının Qəbələ rayonunun inzibati ərazi vahidində kənd.
Tarixi
Həmzəli kəndi çox qədim tarixə malikdir. Kəndin Həmzəli adlandırılması haqqında müxtəlif rəvayətlər mövcuddur. Bir rəvayətə qədim Albaniya dövründə Həmzə adlı bir qoşun başçısının öz əlli nəfərlik qoşunu ilə Qul çayı kənarında məskunlaş və Kəndin adı Həmzə və əlli sözləri birləşdirilərək yaradılmış və illər ərzində  Həmzəli kimi formalaşmışdır.
Başqa bir rəvayətə görə kəndin tarixi daha qədimə gedir. Həmzə və Əli adlı iki qardaş Böyük qafqaz dağlarının ətəyində  çoxlu sayda çayları, səfalı bulaqları, gözəl təbiəti və havası olan bu yerdə  özlərinə yaşamaq üçün məskən salır. Kəndin adı isə bu iki qardaşın adları birləşdirilərək Həmzəli adlandırılır.
Kəndin ən qədim evləri məhz Qul çayı ətrafında olmuş daha sonra kənd əhalisi artıqca kənd böyüməyə başlamış daha böyük ərazini əhatə etmişdir.
Coğrafi məlumat
Həmzəli haqqında mənbələrdə yazılır ki, ərazidə Şahna və Yurd yerləri olub. Müxtəlif kəndlərdən gələn ailələr burada məskunlaşıblar. Həmzəli nəsil adıdır. Rayon mərkəzindən 4 km.qərbdə dağ ətəyindədir. Yol kənarında yerləşdiyindən inkişaf etmiş, yəni müasir kənd üçün tələb olunan bütün infrastrukturlar burada öz əksini tapır. Həmzəlilər bütün məşğuliyyət növü ilə dolanışığını təmin edirlər. Kənd qəbiistanlığında düyanın heç yerində rast gəlinməyən nəhəng çinar ağacları bitir. Rayona yaxın olduğu üçün yeni yaradılan iş yerlərində də çalışmaq imkanları var. Rayon mərkəzini birləşdirən kənd yolu asfaltlaşdırılıb. Həmzəli çayının üzərində körpü salınıb.
Şıx baba
Qəbələ rayonunun qədim tarixə malik kəndlərindən olan Həmzəli kəndi özünün gözəl təbiəti, həm də tarixi abidələri ilə məşhurdur. Belə tarixi abidələrdən biri də el arasında Şıx baba kimi tanınan Seyyid Şeyx Molla Məhəmməd piridir. O, həm rayona gələn qonaqlar, həm də turistlərin diqqət mərkəzində olan abidələrdəndir.
El dilində İşıq baba kimi tanınan ən ağır ocaq Həmzəli kəndindədir. Şıx Baba piri XVI əsrin abidəsidir. Pirdəki şeyxə məxsus məqbərə, içəridəki məzar və üzərindəki kitabələr hazırda mühafizə olunur. Bu abidələr kompleksinin yaranması tarixi haqqında dəqiq məlumat yoxdur. Məqbərədə saxlanılan Şeyxə aid sənəd oxunarkən məlum olub ki, şəhadətnamə hicri tarixi ilə 1283-cü ilin ramazan ayının əvvəllərində (7.1-6. 11. 1867 ildə) yazılıb. Şəhadətnamədə Həmzəli kənd sakinlərindən Seyyid Hacı Əli Əfəndi və Seyyid Lütfəli qardaşlarının əsrlərdən bəri ziyarətgah kimi şöhrət tapmış məqbərədə dəfn olunmuş alimin nəslindən olmaları və pirdə mücövürlük haqqına malik olmaları göstərilib. Şəhadətnamə Nuxa qəzasının Qəbələ mahalına daxil olan Qəbələ, Vəndam, Bum, Mıxlıqovaqlı, Tikanlı kəndlərindən olan 33–dən çox yüzbaşı, kəndxuda, ruhani və bəylərin möhür və imzası ilə təsdiq edilmişdir. Sənəddə şeyxin adı “ariflərin qütbü, mövlana, Seyyid Şeyx Məhəmməd” - deyə qeyd edilib. Beləliklə, Şeyx Məhəmmədin sağlığında daşıdığı “ariflərin qütbü, “mövlana”, “şeyx” ləqəb-lərinə, məqbərəsinin müqəddəs məkan kimi ziyarətgaha çevril-məsi və digər amillərə görə, onun ruhani-alim, ictimai-siyasi xadim kimi xalq kütlələri arasında böyük nüfuza malik olduğunu göstərir. Bu bir daha şeyxin məqbərəsi ətrafında böyük bir qəbiristanın meydana gəlməsi ilə izah edilə bilər. Ətrafda Şirvan-Abşeron bədii daşyonma sənəti və xəttatlıq məktəbi ustalarına məxsus XV-XVI əsrə aid sənduqə formalı xatirə abidələri mövcuddur. Məqbərənin şərq divarı önündə alim Mövlana Sədrəddin dəfn olunub. Onun qəbri üzərində mərmər başdaşı və sinə daşı qoyulub. Abidə çox nəfis işlənmiş nəbati naxışlarla və kitabə motivləri ilə bəzədilmişdir. Sinə daşının haşiyəsində Qurandan 2-ci surənin 39-cu ayəsi, 29-cu surənin 56-cı ayəsi yazılıb. Haşiyədən içəri xalça ornamentləri həkk olunub. Düzbucaqlı kitabə motivində ərəbcə mərhumun adı və vəfatı tarixi yazılıb. “Bu qəbir alim, fazil Mövlana Sədrəddinindir. 1012 il” (1603/1604).
Abidənin əsas özəlliyi məhz bu abidədə olan ağacların "Qırmızı kitab"a düşməsi və abidənin cox qədim tarixə malik olmasıdır.
Abidə Şirvan-Abşeron memarlıq məktəbinə aid türbədən və sənduqələrdən ibarətdir. Orada olan qəbirlərin üstündə və sənduqələrin üzərində nəfis işlənən kitabələr və yazılar həkk olunub. Burada çox nəfis surətdə müxtəlif mürəkkəb çiçək və həndəsi naxışlarla işlənən qəbir daşlarına və yazılı sənduqələrə rast gəlmək mümkündür. Bu abidələrin təqribən XV-XVI əsrlərə aid olması haqqında fikir söylənilir. Lakin türbələrin ətrafında aparılan arxeoloji qazıntılar və tədqiqatlar zamanı təxminən 2000 il bundan əvvəllərə aid edilən qəbirlər də aşkarlanıb.
Həmzəli kəndində dövlət tərəfindən bu tarixi abidə dövlət tərəfinfən və yerli əhali tərəfinfən qorunur. 1976-cı ildə akademik Həsən Əliyev tərəfindən burada araşdırmalar aparılıb və abidənin həm yaşı, həm də onunla bağlı digər maraqlı nüanslar ortaya çıxıb.
1929-cu ildə yerli sakinlər bu abidənin üzərində türbə tikmiş və mütamadi şəkildə sakinlər tərəfindən pir əzrazisinə qayğı göstərilir türbənin təmiri  həyata keçirilir.
İnsanların inanc yeri olan bu tarixi abidə özünün 1200-1500 yaşlı iynəyarpaqlı ağacları ilə də diqqəti cəlb edir. Bu abidəni hər il Azərbaycanla yanaşı Türkiyə, Özbəkistan, Rusiya və ərəb ölkələrindən gələn minlərlə turist ziyarət edir.
Maraqlıdır ki, burada bitən ağacları çoxaltmaq məqsədilə digər yerlərə əksələr də, onlar ya bitmir, ya da öz təbii strukturunu dəyişir.
Qəbələ rayon Meşə Mühafizəsi və Bərpası müəssisəsinin baş meşəçisi İlqar Cəlilov bu ağacların qorunduğunu və yalnız bu ərazilərdə bitdiyini deyir.
Mətbəxi
Kəndin mətbəxinə yalnız burada hazırlanan qoz halvası aiddir.
"Kursk" atom sualtı qayığı qəzası
“Kursk” atom sualtı qayığı qəzası — 2000-ci il avqustun 12-də Barens dənizində torpedo mərmisinin partlayışı nəticəsində batmışdır. Hadisədə 118 nəfər heyət üzvü həlak olmuşdur. Kursk Rusiyanın ən müasir sualtı qayıqlarından idi. Qayığın tikilməsinə 1992-ci ildə başlanıb, 2 ilə başa çatdırılmışdı. O zaman bildirilirdi gövdəsi ikiqat olduğundan bu sualtı qayığın batması praktiki olaraq mümkün deyil.
Dəniz manevri
2000-ci ilin avqustunda, Kursk sualtı qayığı Rusiyanın Şimal donanmasının 30 gəmisi ilə birlikdə Barens dənizində təlimə cəlb edildi. Təlimə Böyük Pyotr gəmisindən komandanlıq edilirdi. Murmanskın çevrəsində okeanda 150 kilometr ərazi bu təlim üçün başqa gəmilərin hərəkətinə bağlandı. ABŞ-a məxsus “Memfis” və “Toledo” sualtı qayıqları müşahidə edirdi.
Partlayışlar
Rəsmi məlumata görə yerli vaxtla saat 11:28-də, torpedo yanacağında istifadə edilən yüksək sıxılmış hydrogen-peroksid torpedo bölməsinə dolub. Burada isə mis materialları ilə zəncirvari reaksiya yaranıb və partlayış meydana gəlib. Seysmoqraflarda birinci partlayış 1.5-2.2 bal gücündə qeydə alınıb. Partlayış sualtı qayığın gövdəsini zədələyib. Bu da təxminən 1 000 dərinlikdə sualtında təzyiqin yaranması deməkdir. Qayığın ikinci və dördüncü bölmələri saniyədə 90 000 litr su ilə dolmağa başlayıb. Bu ərazidə olan bütün heyət üzvləri həlak olub. Amma nüvə reaktorlarının yerləşdiyi bölmə bu partlayışdan zədələnməyib. Seysmoqraflarda ikinci partlayışın gücü 3.5-4.4 bal gücündə qeydə alınıb.
İki partlayışdan sonra gəmi heyətindən 23 nəfər sağ alıb. Onlar qayığın doqquzuncu bölməsinə sığınıblar. Bu bölmədə qayığın ikinci yanğın çıxışı yerləşirdi. Burada suyun 100 metr dərinliyində onlar bir-bir qayığı tərk edə bilərdilər. Amma onlar qayığı tərk etmək əvəzinə xilasedici gəminin gəlməsini gözlədilər. Az sonra qayığın ehtiyat enerji təminatı və reaktorları söndü. Qayığın içərisində havanın hərarəti düşməyə başladı. Xilasedicilər qəzalı qayığın sağ qalmış heyət üzvləri ilə əlaqə qura bilmədilər.
Qəzadan sonra
“Kursk” atom sualtı qayığının müəmmalı qəzası Rusiyada özünəməxsus şəkildə şok effekti əmələ gətirmişdi. 2000-ci il avqust ayının 14-də Vladimir Putin tərəfindən hadisəni təhqiq etmək üçün yaradılan dövlət komissiyası sualtı qayığın batdığı ərazini təhqiq etdi. 2001-ci ildə “Kursk” atom sualtı qayığının qalıqları su üzərinə qaldırıldı. Bundan sonra mütəxəssislər sualtı qayığı əsaslı şəkildə nəzərdən keçirdilər. Məlum oldu ki, sualtı qayıqda qəza baş verən gün komanda heyətinin danışıqlarını yazan maqnitofon söndürülüb. Sualtı qayıqda həmçinin qəza zamanı avtomatik şəkildə işə düşəcək siqnalizasiya sistemi də hansı səbəbdənsə söndürülübmüş. Sualtı qayığın növbə jurnalında isə baş verən hadisə ilə bağlı hər hansı qeyd yox idi.